PATVIRTINTA

Vilniaus r. Kalvelių Stanislavo Moniuškos

gimnazijos direktoriaus 2014 m. birželio 5 d. įsakymu Nr. 157-V

**SOCIALINĖS VEIKLOS ORGANIZAVIMO TVARKOS**

**APRAŠAS**

**I. BENDROSIOS NUOSTATOS**

1. Socialinės veiklos tvarkos aprašas (toliau - Aprašas) nustato socialinės veiklos organizavimo bei vykdymo Vilniaus r. Kalvelių Stanislavo Moniuškos Gimnazijoje (toliau - Gimnazijoje) principus ir uždavinius, mokinių ugdymo(si) poreikių įvertinimą ir ugdymo proceso organizavimą.

2. Socialinė veikla vykdoma vadovaujantis pagrindinio ir vidurinio ugdymo programų bendraisiais ugdymo planais, Švietimo ir mokslo ministerijos 2007 m. rugpjūčio 21 d. raštu Nr. SR-12-05-69 „Dėl mokinių socialinės veiklos” ir Gimnazijos nuostatais.

3. 5-8, I G – II G klasių mokiniams socialinė veikla yra privaloma. Ji yra neatskiriama bendrojo pagrindinio ugdymo dalis ir įtraukiama į Gimnazijos ugdymo planą, siejama su Gimnazijos tikslais, bendruomenės poreikiais, kultūrinėmis ir savirealizacijos programomis, tradicijomis, turimomis sąlygomis.

**II. SOCIALINĖS VEIKLOS TIKSLAI IR UŽDAVINIAI**

4. Socialinės veiklos tikslas – skatinti mokinių socialinį solidarumą ir pilietinį, tautinį aktyvumą, siekti Gimnazijos tikslų per visuomenei naudingą veiklą.

5. Socialinės veiklos uždaviniai:

5.1. padėti mokiniams suvokti bendrąsias žmogaus vertybes ir puoselėti dorą kaip būtiną demokratinės gyvensenos pagrindą;

5.2. sudaryti sąlygas išbandyti save įvairiose srityse;

5.3. maksimaliai atskleisti mokinių socialius gebėjimus bei įgūdžius, skatinti mokinių savarankiškumą bei atsakomybės jausmą.

**III. SOCIALINĖS VEIKLOS ORGANIZAVIMO TVARKA**

6. Organizuojant socialinę veiklą Gimnazija atsižvelgia į mokinių amžiaus tarpsnių ypatumus:

6.1. 5–6 ir lavinamųjų klasių mokinių socialinė veikla orientuota į mokinių socialinių ryšių kūrimą ir stiprinimą pačioje klasėje, Gimnazijos bendruomenėje.

6.2. 7–8 ir lavinamųjų klasių mokinių socialinė veikla orientuota į pilietiškumo bei atsakingo dalyvavimo gebėjimų ugdyme(si), jų plėtotę dalyvaujant Gimnazijos savivaldoje, vietos bendruomenės veikloje.

6.3. I – II G klasių mokinių socialinė veikla orientuota į platesnio visuomeninio konteksto suvokimą, visuomeninės atsakomybės, aktyvumo, motyvacijos skatinimą, susipažįstant su darbo rinkos projektais, identifikuojant savo galimybes bei poreikius, prisiimant atsakomybę už savo pasirinkimus.

7. 5-8, I G – II G klasių mokiniai socialiniai veiklai skiria ne mažiau kaip 5 pamokas (valandas) per mokslo metus.

8. Už socialinės veiklos koordinavimą, organizavimą ir priežiūrą Gimnazijoje yra atsakingas socialinis pedagogas.

9. Už socialinės veiklos organizavimą bei vertinimą Gimnazijoje yra atsakingi klasės vadovai ir kiti darbuotojai (psichologas, socialinis pedagogas ir kt.), priklausomai nuo veiklos krypties ir turinio.

10. Socialinė veikla Gimnazijoje yra laisvai pasirenkama iš pateikiamo Socialinės veiklos krypčių sąrašo (priedas Nr. 1) ir žymima Socialinės veiklos apskaitos lape (priedas Nr. 2), kuris išduodamas vieneriems mokslo metams.

11. Socialinės veiklos pasiūla 5-8, I G – II G klasių mokiniams (Socialinės veiklos krypčių sąrašas) skelbiamas mokiniams ir mokytojams prieinamoje vietoje.

12. Klasių vadovai supažindina mokinius su Socialinės veiklos krypčių sąrašu. Apskaitos lapus jie tikrina kartą per pusmetį.

13. Mokslo metų pabaigoje klasės vadovas suskaičiuoja kiekvieno mokinio socialinės veiklos trukmę iš mokinių Socialinės veiklos apskaitos lapų. Eilutėje ,,Per mokslo metus” įrašo šios veiklos valandų skaičių, nurodo datą ir pasirašo. Nesurinkusius reikiamo socialinės veiklos valandų skaičiaus, nukreipia atlikti tuo metu Gimnazijai svarbią socialinę veiklą.

14. Mokslo metų pabaigoje daugiausiai valandų surinkusius mokinius klasės vadovas gali siūlyti Gimnazijos direktoriui apdovanoti padėkomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

**VILNIAUS R. KALVELIŲ STANISLAVO MONIUŠKOS GIMNAZIJA**

**SOCIALINĖS VEIKLOS KRYPČIŲ**

**SĄRAŠAS**

|  |  |  |  |
| --- | --- | --- | --- |
| **Eil. Nr.** | **Socialinės veiklos kryptys** | **Veikla** | **Atsakingi ir vertinantys veiklą asmenys** |
| 1. | Atstovavimas Gimnazijos bendruomenei, Gimnazijos reprezentacija | Dalyvavimas dalykinėse, olimpiadose, konkursuose, sporto varžybose (direktoriaus įsakymu), projektuose, konferencijose ir kt. | Dalykų mokytojai, klasių vadovai,  pavaduotojai ugdymui |
| 2. | Kūrybinė veikla | Gimnazijos puošyba. Gimnazijos stendų tvarkymas. Mokymo priemonių ir vaizdinės medžiagos kūrimas ir rengimas/gaminimas. | Dalykų mokytojai, klasių vadovai |
| 3. | Gimnazijos patalpų ir jos aplinkos tvarkymas | Klasės tvarkymas, interjero atnaujinimas, gėlių ir gėlynų priežiūra, aplinkos tvarkymas | Klasių vadovai, dalykų mokytojai, direktoriaus pavaduotojas ūkio reikalams |
| 4. | Pagalba klasės vadovui, atskirų dalykų mokytojams | Pačių klasių vadovų ir dalykų mokytojų pasiūlyta veikla | Klasių vadovai, dalykų mokytojai |
| 5. | Klasės veiklos organizavimas | Seniūno, jo pavaduotojo, lankomumo registruotojo, atsakingo už maitinimą asmens ir kt. pareigos | Klasių vadovai |
| 6. | Savitarpio pagalba | Pagalba neįgaliam, sergančiam draugui, draugui turinčiam mokymosi sunkumų | Klasių vadovas,  socialinis pedagogas |
| 7. | Bendradarbiavimas su pradinių klasių mokiniais ir jų vadovais | Pagal pradinių klasių vadovų pasiūlytą veiklą | Pradinių klasių vadovai, psichologas, socialinis pedagogas |
| 8. | Švenčių, įvairių renginių, akcijų, varžybų organizavimas | Gimnazijoje - pačių mokinių pasirinkta ir organizuota veikla | Klasių vadovai, pavaduotojas neformaliajam ugdymui, socialinis pedagogas, dalykų mokytojai |

|  |  |  |  |
| --- | --- | --- | --- |
| **Eil. Nr.** | **Socialinės veiklos kryptys** | **Veikla** | **Atsakingi ir vertinantys veiklą asmenys** |
| 9. | Darbas Gimnazijos savivaldoje | Dalyvavimas Gimnazijos taryboje | Gimnazijos tarybos pirmininkas |
| 10. | Pagalba Gimnazijos specialistams | Pagal specialistų pasiūlytą veiklą | Psichologas, socialinis pedagogas |